stanford-oval/wikipedia huggingface dataset:
תערוכת הרכב הבין-לאומית של ז'נבה

| --- | --- |

סמליל תערוכת הרכב הבין-לאומית של ז'נבה
 פרטים
 מקום תצוגה:  ז'נבה, שווייץ שווייץ
 קואורדינטות:  46°14′05″N 6°07′08″E﻿ / ﻿46.23472222°N 6.11888889°E﻿ / 46.23472222; 6.11888889
 תאריך פתיחה:  1905 
 שנה:  1905 - ואילך
 gims.swiss
 he
 
מבט כללי של תערוכת הרכב הבין-לאומית של ז'נבה, 17-7במרץ 2019 (התערוכה ה־89), לה גרנד-סאקונקס (אנ')
תערוכת הרכב הבין-לאומית של ז'נבה (בצרפתית: Le salon international de l'automobile de Genève; בגרמנית: Der Genfer Auto-Salon; באיטלקית: Il Salone dell'automobile di Ginevra; באנגלית: The Geneva International Motor Show; בראשי תיבות: GIMS) היא תערוכת רכב שנתית המתקיימת במהלך חודש מרץ בז'נבה, שווייץ. התערוכה מאורגנת על ידי הארגון הבין-לאומי של יצרני הרכב (אנ')‏ (OICA), והיא נחשבת לאחת התערוכות החשובות בתעשיית הרכב העולמית, אף על פי שבשווייץ לא קיימת תעשיית רכב.
התערוכה התקיימה לראשונה בשנת 1905. מאז שנת 1978 מתקיימת התערוכה במרכז הכנסים פאלאקספו (אנ') הממוקם בקרבת נמל התעופה הבין-לאומי של ז'נבה. בתערוכה אירחו כמעט את כל הדגמים העיקריים עם מנועי בעירה פנימית בהיסטוריה של הרכב, יחד עם מכוניות מונעות בנזין וקיטור מתחילת המאה ה־20. בתערוכה הוצגו מכוניות על אקזוטיות, הוכרזו אבות טיפוס, מכונית השנה באירופה, ציוד חדש, פריצות דרך טכניות, שותפויות בין-לאומיות וכן התקימו דיונים בתחומי תעשיית יצרני כלי הרכב העולמית והחידושים שלה.
ביטול תערוכת ז'נבה 2020–2021

מגפת הקורונה הובילה לביטול התערוכה בשנת 2020, שהייתה אמורה להיות הפעם ה־90 בה מתקיימת התערוכה. תערוכת ז'נבה 2020 התקיימה דרך הרשת, שם היצרניות הציגו את המכוניות החדשות או המחודשות שלהם. גם בשנת 2021 לא התקיימה התערוכה, מארגני התערוכה התלבטו עם לערוך אותה גם בשנת 2022, עקב יצרניות שלא הבטיחו לדוכנים ב-2022, לאחר מכן הודיעו מארגני התערוכה כי היא תחזור ב-2022. בעקבות ביטול התערוכה ב-2020 הודיעה קרן "סלון אינטרנשיונל דה ל'אוטמוביל", שניהלה את התערוכה, על סגירתה והעברת כלל הפעילות שלהם לחברה שמפעילה את מרכז הכנסים.
באוקטובר 2021 הודיעו מארגני התערוכה כי גם בשנת 2022 היא לא תתקיים עקב נגיף הקורונה.
ביטול תערוכת ז'נבה 2020–2021 > תחומי התערוכה

מכוניות, 3 או 4 גלגלים ומעלה
מכוניות חשמליות ומכוניות מונעות אלטרנטיביות
תכנון ועיצוב מכוניות, הנדסה ומערכות רכב
אביזרים וחלקי חילוף למכוניות
ציוד מוסכים לתיקון ותחזוקה של מנועי מכוניות
כוונון מכוניות
יצרני ציוד מקורי
מוצרים ושירותים שונים הקשורים לתעשיית הרכב
אנימציה / אטרקציות
הערות שוליים

↑  Small is beautiful at the Geneva International Motor Show, באתר Los Angles Times, 08 במרץ 2008
↑  אלי שאולי, בגלל הקורונה: תערוכת ז'נבה בוטלה, באתר אוטו, ‏28 בפברואר 2020
↑  בהלת הקורונה: שוויץ החליטה לבטל את תערוכת ז'נבה 2020, באתר קארטיוב, ‏28 בפברואר 2020
↑  אלי שאולי, תערוכת ז'נבה המבוטלת עברה לרשת - צאו לסיור וירטואלי, באתר אוטו, ‏10 במרץ 2020
↑  סיכום תערוכת ז'נבה 2020, באתר קארטיוב, ‏07 במרץ 2020
↑  רועי צוקרמן, בגלל הקורונה: תערוכת ז'נבה לא תתקיים גם ב-2021, באתר אוטו, ‏30 ביוני 2020
↑  אלי שאולי, תערוכת ז'נבה 2021 בסכנה, באתר אוטו, ‏27 במאי 2020
↑  Geneva motor show set for full-scale return in 2022, באתר אוטו קאר, ‏28 במאי 2021
↑  גיל מלמד, מורדמת ומונשמת: תערוכת זנבה לא תתקיים גם בשנה הבאה, The Car‏, 30 ביוני 2020
↑  Geneva Motor Show Is Cancelled Again Due To Coronavirus, Motor1.com (באנגלית)
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
יחידת רוכב שמיים

| --- | --- |
סיכת לוחם היחידה  תג היחידה
 פרטים
 כינוי:  רוכ"ש, "פגסוס"
 מדינה:  ישראל ישראל
 שיוך:   צה"ל
 סוג:  יחידה
 בסיס האם:  מחנה נחל שורק
 אירועים ותאריכים
 תקופת הפעילות:  2010–הווה (כ־15 שנים)
 מלחמות:  מבצע עמוד ענן     מבצע צוק איתן  מבצע שומר החומות  מבצע עלות השחר  מבצע בית וגן  מלחמת חרבות ברזל
 נתוני היחידה
 ציוד עיקרי:  נשק קל: רובה שירות M4A1 פלאט-טופ, סקיילרק 1 LE בלוק 3.2, רחפני תצפית ותקיפה
 פיקוד
 יחידת אם:   עוצבת עמוד האש
 דרגת המפקד:    סגן-אלוף
הקמת רוכ"ש, 2010
לוחם היחידה משגר כטב"ם סקיילרק (רוכב שמיים) בזמן מבצע צוק איתן.
יחידת רוכב שמיים (או יחידה 5353; בראשי תיבות: רוכ"ש) היא יחידה מיוחדת בצה"ל המשויכת לחטיבת האש 215. צוותי היחידה מתמחים בחבירה ליחידות מיוחדות אחרות ולגדודי זרוע היבשה, ומשפרים את יכולות התצפית והאש של אותן יחידות באמצעות אמל"ח מגוון הכולל בין היתר כטמ"ם Skylark 1, רחפני תצפית ותקיפה, ועוד.
פעילות היחידה חשאית ומסווגת, אך נפח הפעילות שלה ניכר ועבודתה מסייעת רבות ליחידות המרחביות והלוחמות. משימות היחידה כוללות בעיקר איסוף מודיעין קרבי, אבטחת כוחות קרקעיים, תקיפה והכוונת אש של אמצעים שונים בעת הצורך. היחידה ככח אורגני חובר של כטמ"ם, היא הראשונה מסוגה, ותפקידה, בראש ובראשונה, הוא סיוע לכוחות הקרקע השונים בלחימה, וכן ביצוע משימות מיוחדות עם כוחות מיוחדים. אחד ממאפינייה הבולטים של היחידה הוא השילוב של הפן הטכנולוגי יחד עם הפן המבצעי-קרבי.
סמלי היחידה

הפגסוס (סוס מכונף), המסמל את התמחותה האווירית של היחידה, הוצע כסמל על ידי תום זיידרמן מגרעין ההקמה שלה בשנת 2007. באותה השנה עיצב נדב אמבון, קצין ביחידה, את סיכת הלוחם. הסיכה מורכבת ממספר סמלים:
כנפי סיכת מפעיל כטמ"ם, נועדו לסמל את תחילת היחידה, כאשר היא הייתה פלוגה הכפופה ליחידת זיק של חיל התותחנים;
לכנפיים נוצות, כפי שמקובל בסיכות פלס"רים;
הפגסוס מסמל שילוב של חוזקה בקרקע ובשמיים. בנוסף הוא נועד להפריד בין סיכת מפעיל כטמ"ם, אשר מבצעים את תפקידם באוויר בלבד;
צוואר ראש הפגסוס מורכב משלושה חלקים כפופים המדמים את מראה אתר ההנצחה לחללי חיל התותחנים, שתוכנן על ידי אלכס שר. סמל זה נועד לסמל את הקשר לחיל התותחנים.
סמלי היחידה > תגי היחידה

תג היחידה הראשון, שימש בין השנים 2010–2015. התג עוצב בשנת 2010 על ידי הקריקטוריסט אור רייכרט.
תג עוצבת קלע דוד, בין השנים 2015–2019.
תג עוצבת עמוד האש, עם העברת הכפיפות אליה.
מזל"ט היחידה

היחידה עוסקת בהפעלת מטוס זעיר ללא טייס (מזל"ט) מסוג סקיילרק 1.
המזל"ט נישא על גב הלוחמים ומורכב בשטח בעת הצורך, דקות טרם העלייה לאוויר. משקל המערכת ללא ציוד לחימה או ציוד נלווה הוא כ-70 קילוגרם. משקל הכטב"ם כ-7 ק"ג, עלותו כ-200 אלף ש"ח והוא מיוצר על ידי אלביט מערכות.
הכשרה

ניתן להגיע ליחידה דרך גיוס לחיל התותחנים או דרך שבוע ראיונות בעת הפסקת השתתפות בקורס טיס, קורס חובלים, או יחידות מיוחדות או מובחרות אחרות.
בשבוע הראשון לשירות, חיילים שהתגייסו לחיל התותחנים ומעוניינים לשרת ביחידות המובחרות של החיל מבצעים גיבוש. חייל שמסיים את הגיבוש ונבחר על ידי הממיינים משובץ בטירונות של היחידה.
הכשרה > מסלול הלוחם ביחידה

מסלול הלוחם ביחידה מחולק לשלושה חלקים: טירונות, "אימון פרט" ו"אימון צוות". אורך המסלול הוא שנה, ואורך כל פרק הוא כ-4 חודשים. מסלול הלוחם ביחידה דורש מן החיילים במסלול יכולות טכניות ומוטוריות גבוהות, כושר גופני גבוה, ויכולת לתחקר ולהשתפר במהירות.
בתום הגיבוש החיילים מגיעים לפלוגת טירונים "להב", פלוגה ייעודית שמכשירה את טירוני היחידה ואת טירוני מסלול מטאור. זוהי פלוגה נפרדת משאר הטירונים שהתגייסו לחיל. הטירונות נמשכת כ-4 חודשים בשבטה. הטירונות מורכבת משני חלקים – טירונות חי"ר רגילה בה החיילים מוכשרים לדרגת רובאי 05 שאורכת כחודשיים, וטירונות יחידה שבה החיילים עוברים מספר רב של ניווטים. הטירונים בפלוגה זו מנווטים בזמן המוקדם ביותר לזמן השירות שלהם בצבא בהשוואה ליחידות אחרות שמנווטות בשלבים מאוחרים יותר במסלול ההכשרה.
בסיום שלב הטירונות החיילים מתחילים את השלב השני של ההכשרה, שנקרא "אימון פרט". אימון הפרט מתחלק לשלושה תחומים עיקריים:
הפעלת הכטמ"ם: הלוחמים מבצעים גיחות במאמן הטיסה (סימולטור) ובשטח על מנת לתרגל את הפעלת המטוס לבדם, לומדים לשגר את המטוס, להרכיב ולפרק אותו. הלוחמים לומדים לבצע את הפעולות הנ"ל תחת לחץ זמן ובחוסר משאבים כדי לדמות מצב לחימה.
פיתוח כושר קרבי: לוחמי רוכב שמיים נדרשים לשאת את האמל"ח (חלקי המטוסים, העמדה הקרקעית הנדרשת להפעלת המטוס וכו') על גבם במהלך לחימה ופעילות מבצעית, ונדרשים לפתח כושר נשיאה. הלוחמים עוברים מסעות רבים, ומבצעים אקטים פיזיים רבים נוספים. הלוחמים מתחילים לבצע מסעות עם תיקי "לואו" שמשקלם 30% ממשקל גופם, ועולים בהדרגה עד שמגיעים לכ-60%. בסוף אימון הפרט הלוחמים מבצעים פרק מסכם שנקרא "מסכם פרט", המתבצע תוך חוסר ודאות ואתגרים מנטליים רבים.
תרגול ולמידה של טכניקות רובאות ולוחמה שונות.
בסוף אימון הפרט ממשיכים החיילים ל"אימון צוות". הלוחמים מחולקים לצוותים שאיתם יעברו לפעילות המבצעית. בתחילת אימון הצוות עובדים על האורגניות של הצוות, מתרגלים לשאת את המנשאים הייעודיים שמכילים את האמל"ח, ומתרגלים את הפעלת המטוס כצוות לראשונה. בהמשך הלוחמים לומדים על כוחות חי"ר, שריון, הנדסה, חיל אוויר, אמצעי אש ועוד, על מנת שהלוחמים יכירו את הכוחות אליהם הם חוברים. הצוותים חוברים לתרגילים מורכבים של כוחות סדירים ומתרגלים לחימה תוך חבירה לכוחות גדולים (מרמת גדוד ומעלה). במהלך אימון הצוות עוברים הלוחמים תכנים פיקודיים, ובסוף המסלול הלוחמים מוכשרים כמ"כים. בסופו של אימון הצוות חל הפרק המסכם, שמורכב מחבירה לשבוע מלחמה של מגמת האימון המתקדם של חטיבת הצנחנים, ופרק מסכם היחידה, שבו הלוחמים מתורגלים בכל החומר המקצועי והמעשי שלמדו מתחילת הטירונות. הפרק המסכם נגמר במסע שנקרא "מסע הסיכה", שבו הלוחמים מבצעים את המסע הארוך ביותר שיבצעו במהלך המסלול, ובסופו הם מקבלים את סיכת הלוחם ודרגת הסמל.
ביחידה עוברים הלוחמים קורס צניחה במהלך שירותם הסדיר, זמן קצר לאחר שסיימו את הכשרתם.
מפקדי היחידה

| 0 | 1 | 2 |
| --- | --- | --- |
| שם | תקופת כהונה | הערות |
| אורי גונן | 2010–2013 |  |
| בן וייסמן | 2013–2015 | לימים מפקד מחנה שבטה |
| רן אשכנזי | 2015–2017 | לימים סגן מפקד חטיבה 282 |
| רעות רטיג-וייס | 2017–2019 |  |
| אלירן דהאן | 2019–2021 | לימים מפקד עוצבת כידון |
| אדיב איפרח | 2021-2023 | לימים סגן מפקד חטיבה 215 |
| סא״ל א’ | 2023- |  |
ראו גם

יחידה 5252
יחידת נחשון (חיל המודיעין)
הערות שוליים

1 2  אמנון ברזילי, פתרון במשקל 400 גרם, באתר הארץ, 10 באוקטובר 2002
1 2  יוסי מלמן, טלטלות במכרז המזל"טים של צה"ל, באתר הארץ, 6 בספטמבר 2007
↑  פליקס פריש, ‏צה"ל קיבל החלטה עקרונית לרכוש מיני מזל"ט של אלביט, באתר גלובס, 4 בפברואר 2004
1 2  יוסי מלמן, חשאי בחמישי - במשרד הביטחון לא סומכים על אנשי הכור בדימונה, באתר הארץ, 29 באוקטובר 2008
↑  אמנון ברזילי, מז"י תרכוש מזל"טים בכ-30 מ' דולר - למרות שאין כסף, באתר הארץ, 22 במרץ 2004
↑  שירה חורש, ‏אלביט מערכות תספק לצה"ל מערכות מיני-מל"טים בהיקף כספי של כ-40 מיליון דולר, באתר גלובס, 26 בינואר 2009
↑  טלי ציפורי, ‏אירונאוטיקס של האחים שקד דורשת צו מניעה נגד זכיית אלביט מערכות במכרז של משהב"ט, באתר גלובס, 25 בדצמבר 2008
↑
"רוכב על הגב" באתר חיל האוויר
↑  ספר העשור ליחידה
↑  גילי כהן, מזל"ט של צה"ל התרסק ברצועת עזה, באתר הארץ, 3 בנובמבר 2013
↑  גילי כהן, מזל"ט של צה"ל התרסק בדרום רצועת עזה בעקבות תקלה, באתר הארץ, 11 במרץ 2014
↑  ג'קי חורי וגילי כהן, חמאס: השתלטנו על מזל"ט ישראלי, באתר הארץ, 12 באוגוסט 2015
↑   גילי כהן, לראשונה בצה"ל: שש נשים שולבו במסלול ההכשרה של יחידות מורן ורוכב שמיים, באתר הארץ, 1 בספטמבר 2014
↑  ג'קי חורי וגילי כהן, מזל"ט ישראלי נפל באזור מרג' עיון, באתר הארץ, 20 בספטמבר 2014
↑  גילי כהן, בפעם השנייה בשבוע: מזל"ט ישראלי נפל בשטח הרצועה, באתר הארץ, 4 ביולי 2017
↑  יובל אזולאי, ‏"מזהים תקלות שחוזרות על עצמן בהתרסקות של המל"טים", באתר גלובס, 4 ביולי 2017
1 2  היכולות המבצעיות החדשות של "רוכב שמיים" נחשפות לראשונה, אתר צה"ל, 22 בינואר 2018.
↑   יניב קובוביץ, תושבת הצפון מצאה במקרה כלי טיס של צה"ל שאבד לפני כשנה וחצי, באתר הארץ, 1 באפריל 2018
↑  יניב קובוביץ וג'קי חורי, מזל"ט ישראלי מסוג "רוכב שמיים" נפל בשטח סוריה, באתר הארץ, 19 ביוני 2018
↑   יניב קובוביץ, כיפת ברזל יירטה בשוגג כלי טיס בלתי מאויש של צה"ל במהלך הלחימה בעזה, באתר הארץ, 25 במאי 2021
↑  הוא משלנו: אור רייכרט עיצב את התג לגדוד החדש של צה"ל, באתר "סרוגים", 13 באוקטובר 2010
↑  נא להכיר: מפקדת "רוכב שמיים" הראשונה, באתר www.idf.il
זקנים, תספורות ותסרוקות בחוק ומשפט

לאורך ההיסטוריה, חוקקו ובוצעו מספר חוקים ופקודות על זקנים, תספורות ותסרוקות, שביצעו רגולציה לנושא.
חוקים עכשוויים > איראן

בניסיון מוצהר לשמר את תרבות המדינה ולהילחם באימפריאליזם התרבותי (אנ'), פרסם המשרד לתרבות והכוונה אסלאמית באיראן ב-2010 כתב עת של תסרוקות גבריות איראניות שאושרו על ידי המשרד. כמו כן, המשרד אוסר על ספרים לעשות קוקו, מאלט וקוצים (אנ').‏ בנוסף לכך, ב-2007, הרשויות באיראן סגרו 20 מספרות שלא עמדו בחוקים אלו.
חוקים עכשוויים > הודו

בכוחות המזוינים, הפרא-צבאיים ואכיפת החוק של הודו, מותר לאנשי שירות סיקים לגדל זקן גדל מלא, שכן דתם מחייבת אותם לעשות זאת במפורש. עם זאת, הם מחויבים במיוחד לטפל בשיערם וזקן כראוי. בדצמבר 2003, קבע בית המשפט העליון של הודו כי מוסלמים במדים יכולים גם הם לגדל זקנים.
אנשי צבא שאינם מוסלמים או סיקים המשרתים בצבא ההודי או בחיל האוויר ההודי אינם מורשים לגדל זקנים. עם זאת, אנשי צבא בשירות פעיל לעיתים פטורים מתקנות אלו אם תפקידם מקשה לגלח באופן יומיומי. אנשי חיל הים ההודי מורשים לגדל זקנים אך ורק באישור מפקדם. כמו כן, ניתנים אישורים חריגים לגידול זקנים עבור פעילי כוחות מיוחדים, כגון טייסי חיל האוויר ההודי, חיילי גדוד הצנחנים ההודי וחיילי יחידת מרקוס. בנוסף לכך, לאנשי צבא שאינם סיקים ניתן אישור לגדל שפמים ופאות לחיים בתנאי שאורכם יהיה באורך בינוני.
חוקים עכשוויים > טג'יקיסטן

ממשלת טג'יקיסטן אוסרת על רוב הגברים במדינה לגדל זקנים. הסיבה הרשמית לכך היא לחימת הממשלה ברדיקליזם. רק גברים מגולחים לגמרי יכלים לבקש דרכון. כמו כן, השוטרים מגלחים בכוח אנשים עם זקנים.
חוקים עכשוויים > טורקמניסטן

מאז שנות ה-1990 המאוחרות, קיים באופן לא רשמי איסור מוחלט על זקן לכל שכבות האוכלוסייה, למעט גברים מעל גיל 65 וכן כהנים וכמרי הכנסייה האורתודוקסית הרוסית והכנסייה האפוסטולית הארמנית. אפילו אימאמים ואנשי דת מוסלמים מתחת לגיל 65 יש איסור לזקן וכן שלושה ימים של זיפים. המשטרה המקומית יכולה לגלח בכוח זקנים לגברים מוסלמים עם זקן שגדל שבועיים, וכן להוסיף את אותם גברים לרשימת המפרים. כמו כן, הממשל רואה בזקנים קשר לפונדמנטליזם האסלאמי, כך שבעלי זקנים נהים באופן אוטומאטי חשודים בקרב המשטרה והשירותים המיוחדים של טורקמניסטן. אין איסור לשפמים במדינה.
חוקים עכשוויים > ישראל

חיילי צה"ל מחויבים לעמוד בפקודות הצבא לתספורות וזקנים, אלא אם קיבלו פטור שיער או זקן. לחיילים ניתן שיהו הבדלים באורך השיער הן לגברים והן לנשים, רק בתנאי שייעשו בצורה מדורגת וחלקה. כמו כן, לחיילים יש איסור גילוח של חלק מהראש. לחיילים גברים וכן לנשים ששיערם קצר, אורך השיער יהיה קצר, וכן קיים איסור לגדל בלורית או ציצית. כמו כן, לחיילים גברים אסור להסתפר בתספורות מוהיקני או תספרות עם "ציורים". חיילים גברים רשאים לצבוע את כל שיערם בצבע השיער הטבעי שלהם. אורך הפאות, שיהו בקו ישר וברוחב אחיד, לא יעבור את קו אמצע האוזן. לחיילים גברים המקיימים אורך חיים דתי יוכלו לגדל את הפאות עד לקו תנוך האוזן. כמו כן, חיילים גברים המקיימים אורך חיים דתי יכולים לגדל את הפאות באופן מסולסל רק בתנאי שיהו מאוחר האוזן, וכן לבצע מנהגי גילוח ותספורת בספירת העומר, ימי בין המצרים, חול המועד פסח וחול המועד סוכות. חיילים גברים שאין להם פטור זקן יהו מחויבים לגלח את שיער הפנים שלהם מדי יום לפני מסדר הבוקר או לפני יציאה למקום השירות, למעט בימי שבת. בנוסף לכך, חיילות עם שיער ארוך (שיער שעובר את הקו העליון של צווארון החולצה) בשירות החובה מחויבות לאסוף אותו במלואו על העורף או על הקודקוד באמצעות סיכה, גומייה או סיכת בננה בצבע שחור או חום, ללא כל קישוט אחר או קליפס. חיילות בשירות קבע, לעומת זאת, שיער ארוך ייחשב ככזה שעובר את קו כותפות המדים, וכן הן יכולות לאסוף את שיערן באמצעות קליפס שחור וחלק ללא קישוטים, שגודלו עד 8 ס"מ.
חוקים עכשוויים > קוריאה הצפונית

על פי דיווח מ-2014 של רשת החדשות Radio Free Asia (אנ'), לממשלת קוריאה הצפונית היה רשימה מומלצת של 18 תסרוקות לנשים ו-10 תסרוקות לגברים, וכי חלק מהמכללות בקוריאה המפונית חייבו את הסטונדטים שלהם לעצב את שיערם כמו קים ג'ונג-און. עם זאת, ד"ר קתרין ה. ס. מון, יושבת הראש ללימודי אסיה במכללת ולסלי, הפריכה את הטענות האלו בעודה קבעה כי "אין שום הוכחה שיש רגולציה טוטליטרית על תסרוקות" וכי בעת ביקורה במדינה ב-2013 ראתה מגוון רחב של תסרוקות בצבעי שיער שונים.
חוקים עכשוויים > תאילנד

החל משנת 2017, גברים שוטרים ואנשי צבא תאילנדים נדרשים לשמור על תסקורת "גזרת 904", גילוח הצדדים והחלק האחורי של הראש, ללא הגדרה לשיער בחלק הקדמי של הראש. התסרוקת המקבילה לנשים, במקרה של שיער ארוך (בגובה הכתפיים), הוא קוקו אסוף בסרט בצבע המתאים (שחור, חום כהה או כחול כהה).
בבתי הספר בתאילנד קיימים קודי לבוש, שבהם מכרחים את הבנות להיות עם קארה באורך תנוך האוזניים ואת הבנים להיות עם תסרוקת צבאית. כמו כן, שיערם של תלמידים שמפרים את קוד הלבוש נחתכים על ידי המורים.
חוקי עבר > אלבניה

במהלך שלטונו של המנהיג הקומוניסטי אנוור הוג'ה באלבניה, היה איסור לגברים לגדול שיער וזקן מעבר לאורך של יותר מ-4 ס"מ (1.6 אינץ'). כמו כן, נאסרה כניסה של זרים גברים אם שיער או זקנם עברו את האורך המותר.
חוקי עבר > השלטון הבריטי באמריקה הצפונית

במושבת מפרץ מסצ'וסטס, שיער ארוך לגברים היה לא חוקי מ-1634 ועד לפירוק המושבה בסוף המאה ה-17.
חוקי עבר > וייטנאם

על פי מקורות משושלת האן, השושלת כינתה את העמים השונים "הברברים" שאינם האנים של צפון וייטנאם ודרום סין כ-"יו" (וייטנאמים) או באייוה (אנ'). כמו כן, על פי אותם מקורות, לעמים אלו היו הרגלים נפוצים, כגון הסתגלות למים, שיער קצוץ וקעקועים, וכן כי שפתם היא "צווחת בעלי חיים" ושחסרים להם מוסר, צניעות, ציוויליזציה ותרבות.
כאשר הסינים משושלת מינג שלטו בווייטנאמים בפעם הרביעית, לאחר מלחמת מינג–הה (אנ'), הסינים כפו על הווייטנאמים את סכנון ההאן הסיני לגברים, וכן לעבור ללבוש בגדי האן סינים. פקידי מינג נתנו לגברים חודש הסתגלות בשל הטענה של נתינת תרבות לברברים הווייטנאמים. צו מלכותי של שושלת לה (אנ') שהוצא ב-1474 אסר על וייטנאמים לאמץ שפות, תסרוקות ובגדים זרים, כמו אלו של "תושבי הצפון" של לאן שאנג (אנ'), צ'אמפה ושושלת מינג. את הצו ניתן למצוא ב-Đại Việt sử ký toàn thư (אנ') שנכתב על ידי נגו סי ליאן (אנ'), ויצא ב-1479 על ידי שושלת לה.
חוקי עבר > יפן

בתקופת אדו, שוגונות טוקוגאווה העבירה פקודות לגברים יפנים לעבור לתסרוקת צ'ונמאז' (אנ'), יחד עם גילוח החלק הקדמי של הראש, הזקן, שיער הפנים והפאות לחיים, באופן דומה לצווי דורגון (אנ') במהלך שושלת צ'ינג, שחייבו גברים לגלח את החלק הקדמי של הראש. במהלך השנה הרביעית לתקופת מייג'י (1871), קיסר יפן מוצוהיטו הוציא את צו הדמפצורי אשר ביטל את תסרוקת הצ'ונמאז'. ביטול תסרוקת זה גרם לגברים היפנים לחתוך את הצמות העליונות ולעבור לתסרוקות מערביות קצרות, וזאת בנוסף למעבר ללבוש מערבי. התסרוקת ננטשה יחד עם מעמד הסמוראים בשנות ה-70 של המאה ה-19. עם זאת, צו זה לא חל על מתאבקי סומו, שכן הם רשאים להמשיך בפעילות ספורטיבית עם תסרוקת זו.
חוקי עבר > סין

קיסר סין שושלת מינג, חונגוו העביר חוק על תסרוקת חובה ב-24 בספטמבר 1392, אשר חייב את כל הגברים לגדל את שיערם, ואסר על כל גילוח של הראש או חלקיו, כמו בתסרוקת המונגולית. העונש היה סירוס לספר, לאדם המגולח ועל בניו של האדם המגולח, וכן הגליה למשפוחתיהם של הנאשמים. בשל חוקים אלו, מוגרו התסרוקות המונגוליות המגולחות חלקית. חוק זה בוטל מאוחר יותר בהמשך ההיסטוריה.
בשושלת צ'ינג, כל הגברים חויבו לשמור על שיערם עם צמה ארוכה וכן לגלח את החלק הקדמי של הראש. אלו שסירבו לכך קיבלו עונש מוות באשמת בגידה. לאחר נפילת השושלת בעשור הראשון של המאה ה-20, החוק בוטל, וגברים סינים החלו להופיע עם תסרוקות קצרות מערביות.
חוקי עבר > סינגפור

היה איסור לאומי בשנות ה-1960 על שיער ארוך לגברים בסינגפור בשל צמיחת התת-תרבות ילדי הפרחים ברחבי העולם. האיסור בוטל בסופו של דבר בשנות ה-1990.
חוקי עבר > צ'כוסלובקיה

לאחר האביב של פראג ב-1968, תרבות הנגד של שנות ה-1960 היוותה השראה לפיתוחו של התת-תרבות מאניצ'קה (אנ') בקרב צעירים ברחבי צ'כוסלובקיה. התסרוקות האורכות הקשורות לתת-תרבות דוכאו על ידי השלטונות, שראו בכך השפעה תרבותית מערבית חתרנית.
חוקי עבר > קוריאה הדרומית

ב-1973, ממשלת קוריאה הדרומית תחת נשיא קוריאה הדרומית, פאק צ'ונג-הי, הציגה את חוק העבירות הקלות, שהגבילה את אורך השיער לגברים ואורך מינימלי לחצאיות לנשים. בשל העובדה שלא היו הגדרות ספציפיות לאורך המותר, גברים פשוט נלקחו לתחנות משטרה בשביל לגזור את שיערם בניגוד לרצונם.
חוקי עבר > רוסיה

כחלק מהדחף של פיוטר הגדול, שליט רוסיה הצארית, למודרניזציה ולהתחבר להעולם המערבי, הוטלו מסי זקן כדי לעודד גברים צעירים לגלח את זקנם. גברים ששמרו על זקנם, אך סירבו לשלם את מס הזקן, גולחו בכוח על ידי השלטונות.
גיא מלמד (1992)

מלמד במדי מכבי נתניה, 2019
גיא מלמד (נולד ב-21 בדצמבר 1992) הוא כדורגלן ישראלי המשחק בעמדת החלוץ במכבי חיפה ובנבחרת ישראל.
קריירת מועדונים

מלמד נולד ברעננה. החל לשחק כדורגל במחלקת הנוער של הפועל כפר סבא, והיה מלך השערים של קבוצת הנוער בעונת 2010/2011 עם 14 שערי ליגה. ב-24 באוקטובר 2011 ערך את הופעת הבכורה שלו בקבוצה הבוגרת, בניצחון 1–0 נגד מכבי אחי נצרת במסגרת גביע הטוטו בו גם הבקיע את שער הבכורה שלו בקריירה. ב-12 בדצמבר 2011 ערך את הופעת הבכורה שלו בליגה הלאומית בהפסד 1–2 להפועל בני לוד. עד סיום העונה ערך בסך הכול עשר הופעות בליגה והבקיע שני שערים. בעונה שלאחר מכן הפך לשחקן הרכב והיה מלך השערים של הקבוצה עם עשרה שערים, אך בסוף העונה ירדה הקבוצה לליגה א'.
לקראת עונת 2013/2014 חתם במכבי פתח תקווה. ב-24 באוגוסט 2013 ערך את הופעות הבכורה שלו בליגת העל, כשנכנס כמחליף במשחק מול הפועל רעננה. ב-23 בנובמבר 2013 כבש את שערו הראשון בליגת העל, במשחק מול בני סכנין. מלמד התקשה להשתלב בקבוצה ובינואר 2014 הושאל למכבי הרצליה מהליגה הלאומית, במדיה כבש שישה שערים ב-15 משחקי ליגה. לקראת עונת 2014/2015 חזר למכבי פתח תקווה והפך לשחקן הרכב. בעונה זו כבש ארבעה שערי ליגה, ובעונת 2015/2016 כבש שישה שערים. בעונת 2016/2017 כבש תשעה שערים.
ב-4 בספטמבר 2017 חתם לחמש שנים בהפועל באר שבע, ששילמה עבורו 300 אלף אירו. ב-18 בנובמבר 2017 ערך את הופעת הבכורה שלו במועדון, כשנכנס כמחליף במשחק מול הפועל עכו. ב-6 בינואר 2018 כבש את שערו הראשון במדי הפועל באר שבע, במשחק מול מכבי אחי נצרת במסגרת גביע המדינה. בליגה כבש ארבעה שערים ב-16 הופעות בעונת 2017/2018, כולל שלושער במחזור האחרון מול מכבי נתניה, ובסופה זכה עם הקבוצה באליפות.
את עונת 2018/2019 פתח בהפועל באר שבע ואף כבש שער במשחק מול עירוני קריית שמונה שהסתיים בתיקו 1–1 במחזור הפתיחה, אך ב-17 בספטמבר 2018 חתם לשלוש שנים במכבי נתניה, במסגרת העסקה בה עבר דיא סבע להפועל באר שבע. ב-29 בספטמבר כבש את שער הבכורה שלו במועדון, בניצחון 4–1 על מ.ס. אשדוד, ועד תום העונה כבש תשעה שערי ליגה במדי מכבי נתניה. מלמד כבש שער מוקדם ומרהיב בבעיטה ממרחק לזכות קבוצתו בגמר גביע המדינה מול בני יהודה, אך נתניה הפסידה בדו-קרב פנדלים לאחר שוויון 1-1 בסיום.
ב-4 באוקטובר 2020 חתם בסט. ג'ונסטון מליגת העל הסקוטית. ב-12 בינואר 2021 כבש את שער הבכורה שלו במדי סט. ג'ונסטון, בתיקו 2–2 נגד דנדי יונייטד.
ב-31 באוגוסט 2021 חתם לעונה אחת בבני סכנין מליגת העל. ב-17 במאי 2023 חתם לשנתיים בהפועל חיפה.
ב-23 בינואר 2025 חתם במכבי חיפה לשנתיים וחצי.
נבחרת ישראל

ב-15 בספטמבר 2022 זומן לראשונה לסגל נבחרת ישראל הבוגרת על-ידי המאמן הלאומי אלון חזן, וערך הופעת בכורה ב-27 בספטמבר 2022, כאשר נכנס כמחליף בהפסד במשחק הידידות בחוץ 1–2 למלטה.
חיים אישיים

מלמד הוא בעל דרכון ליטאי.
תארים

אליפות (ליגת העל): 2017/18
גביע הליגה הסקוטית: 2020/2021
הגביע הסקוטי: 2020/2021
הערות שוליים

↑  אריאל ימיני, לוויטה פינת המושבה גיא מלמד סוגר עונה: "כאב לי כשכפר סבא ירדה", באתר mynet‏ כפר סבא, 23 במאי 2017
↑  שירי אלג'ם, ‏מלמד חתם ל-5 שנים בב"ש: "מקווה להוכיח", באתר ערוץ הספורט, 4 בספטמבר 2017
↑  מאור רחמני, ‏מלמד חתם, מכבי נתניה קיבלה שני מיליון יורו, באתר ONE‏, 17 בספטמבר 2018
↑  מאור רחמני, ‏רשמית: גיא מלמד חתם בסט. ג'ונסטון הסקוטית, באתר ONE‏, 4 באוקטובר 2020
↑  דורון בן דור, ‏יש חלוץ: גיא מלמד חתם לעונה בבני סכנין, באתר ONE‏, 31 באוגוסט 2021
↑  דורון בן דור, ‏רשמית: גיא מלמד חתם בהפועל חיפה לשנתיים, באתר ONE‏, 17 במאי 2023
↑  יניב טוכמן‏, אצילי, שבירו ואלטמן זומנו לסגל נבחרת ישראל, זהבי ופרץ בחוץ, באתר וואלה, 15 בספטמבר 2022
↑  הצעירה חגגה, הבוגרת התבזתה: נבחרת ישראל הפסידה 2:1 למלטה, באתר וואלה, 27 בספטמבר 2022
↑  Guy Melamed, Worldfootball
תסרוקת

תסרוקת מסורתית של כלה יפנית.
ניתן לעצב את השיער האנושי במגוון דרכים
תסרוקת היא עיצוב של השיער, לרוב על גבי הקרקפת האנושית.
עיצוב השיער יכול להיחשב כהיבט של טיפוח עצמי, אופנה או קוסמטיקה וגם כמצביעים על השתייכות דתית או סטטוס חברתי.
סוגי תסרוקות

ישנם מספר סוגים של תסרוקות, אשר יכולות להופיע בפני עצמן או באופן משולב המאחד בין תסרוקות מסוגים שונים.
סוגי תסרוקות > צמה

צַמָּה היא מבנה מורכב או דפוס הנוצר על ידי שילוב שלושה או יותר גדילים של חומר גמיש, כגון, סיבי טקסטיל, חוט, או שיער אדם. בהשוואה לתהליך האריגה בו משתמשים בבד בעל שתי קבוצות נפרדות (שתי וערב), צמה היא בדרך כלל ארוכה וצרה, וכל רכיב בה מקביל בזיגזג וחופף לאחרים. תסרוקת של צמה מורכבת משילוב של קבוצות שיער וניתן לשזור בה חוטים וקישוטים נוספים.
סוגי תסרוקות > קוקו

קוקו היא תסרוקת שבה כל או רוב השיער על הראש נמשך מכיוון הפנים אל הראש, נאסף ומהודק בחלק האחורי של הראש ונותר תלוי בחופשיות מנקודה זו. התסרוקת קרויה גם "זנב סוס", בזכות הדמיון שלה לזנב של סוס ובמקביל לשמה בשפות אחרות.
על פי רוב השיער נאסף עם גומייה שמכונה לפעמים "קוקייה", אשר קיבלה את שמה משם התסרוקת. כמו כן, השיער יכול להיאסף גם על ידי סיכה, סרט בד וכלים דומים. בתרבויות שונות, בימי קדם, לעיתים נעשה הדבר בעזרת חוט או מעין קליפסים ממתכת.
סוגי תסרוקות > פוני

פוני היא תסרוקת בה השיער גזור מלפנים ונח על המצח. לרוב הפוני גזור בצורה ישרה מעל הגבות, אך הוא יכול להיות גם פרוע, בצורת קוצים, מוסט לאחד הצדדים או מכסה את העיניים.
מקור הכינוי בעברית הוא מהשפה הגרמנית, שם הכינוי מתאר את רעמת  סוסי פוני שגדלה גם מלפנים ומכסה את מצח הסוס.